กรณีศาลมีคำสั่งห้ามมูลนิธิวัดสวนแก้วเข้าไปใช้ประโยชน์ในที่ดินจำนวน 1 ไร่ เป็นการชั่วคราว หลังจากซื้อไว้เมื่อปี 2547 เนื่องจากมีการออกโฉนดที่ดินทับซ้อน ซึ่งพระพยอม กัลยาโณ เจ้าอาวาสวัดสวนแก้ว อ.บางใหญ่ จ.นนทบุรี ได้ออกมาเรียกร้องขอความเป็นธรรมกับเรื่องที่เกิดขึ้นเมื่อเวลา 12.30 น. วันที่ 31 ตุลาคม นางวันทนา สุขสำเริง อายุ 65 ปี เจ้าของที่ดิน ซึ่งเป็นผู้ขายให้วัดสวนแก้ว ขอพบพระราชธรรมนิเทศ หรือ พระพยอม กัลยาโณ เจ้าอาวาสวัดสวนแก้ว เพื่อชี้แจงกรณีที่เกิดขึ้น แต่พระพยอมกิจนิมนต์ที่ จ.ระยอง จึงพบ ม.ล.อัมพร ชยางกูร อธิบดีอัยการเขต 1นางวันทนา กล่าวว่า ความเป็นมาในเรื่องนี้ เป็นเพราะได้รับการขอร้องแกมบังคับจากนายหน้า ชื่อ "สุชาติ" โดยที่ดินแปลงดังกล่าวได้สิทธิมาครอบครองจากการครอบครองปรปักษ์นั้นได้มาอย่างถูกต้องตามกฎหมาย ใช้ประโยชน์และเสียภาษีที่ดินแปลงดังกล่าวมาโดยตลอดหลายปี จนกระทั่งเจ้าหน้าที่ที่ดินแนะนำให้ร้องต่อศาลเพื่อขอครอบครองปรปักษ์ ทำเรื่องครอบครองที่ดินผืนดังกล่าว ซึ่งต่อมาศาลจังหวัดนนทบุรี ก็ให้ได้สิทธิครอบครองตามที่ร้องขอ หลังจากนั้นก็มีนายหน้ามาติดต่อว่าทางวัดจะขอซื้อ จึงตกลงขาย ต่อมาทางทายาทของนางทองอยู่ หิรัญประดิษฐ ซึ่งเป็นผู้ครอบครองเดิม ได้ไปตรวจสอบโฉนดที่ดินผืนดังกล่าว พบว่ากลายเป็นชื่อของตน และได้ตกลงขายให้มูลนิธิวัดสวนแก้วไปแล้ว จึงถูกฝ่ายทายาทร้องคัดค้านในที่สุด
ศาลมีคําสั่งห้ามมูลนิธิวัดสวนแก้วเข้าไปใช้ประโยชน์ในที่ดินจํานวน 1 ไร่ เป็นการชั่วคราว หลังจากซื้อไว้เมื่อปี พ.ศ. ใด 
2547